**Lietuvos šimtmečiui – du aukso medaliai**

 Vasario 15-16 dienomis Klaipėdoje vyko 2018 m. Lietuvos imtynių jaunių čempionatas, skirtas Lietuvos valstybės nepriklausomybės šimtmečiui paminėti. Puikiai čempionate startavo ir 2018 m. Lietuvos laisvųjų imtynių jaunių čempionu svorio kategorijoje iki 80 kg tapo Pagėgių meno ir sporto mokyklos auklėtinis natkiškietis Kornelijus Janeckis (treneris Antanas Merkevičius).

 Svorio kategorijoje iki 55 kg lyderio pozicijų preišininkams neužleido ir čempionato auksą iškovojo buvęs trenerio Antano Merkevičiaus auklėtinis lumpėniškis Gvidas Jovaiša, dabar sportinį meistriškumą keliantis Šiaulių sporto gimnazijoje.

 Varžybose uostamiestyje dėl čempionato apdovanojimų grūmėsi 97 graikų-romėnų (14 komandų), 25 moterų (8 komandos) ir 66 laisvųjų (12 komandų) stilių imtynininkai ir imtynininkės.

 Antaanas Merkevičius

 Pagėgių meno ir sporto mokyklos

 laisvųjų imtynių mokytojas